6 ทรัพย์สินที่ใช้ในการประกอบธุรกิจ

6.1 ลักษณะสำคัญของทรัพย์สิน

 ทรัพย์สินหลักของบริษัทฯ และบริษัทย่อย ณ วันที่ 31 ธันวาคม 2551 มีราคาตามบัญชี ดังนี้

[]สรุปสาระสำคัญในสัญญาการเช่าที่ดินสำหรับการประกอบกิจการ

 บริษัทฯ ได้มีการเช่าที่ดินจากบุคคลภายนอก รวมจำนวน 343 ไร่ 2 งาน 98 ตารางวา เพื่อการรวบกิจการบำบัดกากอุตสาหกรรม ณ อำเภอวัฒนานคร จังหวัดสระแก้ว และบริษัทฯ ได้มีการชำระค่าเช่าทั้งหมดรวม 30 ล้านบาท แก่ผู้ให้เช่าแล้ว โดยมีสาระสำคัญของสัญญา ดังนี้

-   บริษัทฯ ได้ทำการเช่าที่ดินจาก

  1. นายแสงประทีป เทียนทอง (ผู้ให้เช่า) จำนวน 172 ไร่ 3 งาน 34 ตารางวา ค่าเช่า
  15.0 ล้านบาท

  2. นายวราวุธ สุวิทย์พันธุ์ (ผู้ให้เช่า) จำนวน 149 ไร่ 2 งาน 12 ตารางวา ค่าเช่า 13.0
  ล้านบาท

  3. นายทรงชัย กิจทวีทรัพย์ (ผู้ให้เช่า) จำนวน 21 ไร่ 1 งาน 52 ตารางวา ค่าเช่า 2.0
  ล้านบาท

-   บริษัทฯ ได้ชำระค่าเช่าทั้งหมดแล้ว และมีสิทธิในการใช้ที่ดิน 30 ปี จนถึง วันที่ 14 พฤษภาคม
    2575

-   บริษัทฯ มีสิทธิที่จะเข้าไปในที่ดินเพื่อใช้และทำประโยชน์ในที่ดินได้ทุกอย่างทุกประการ
    และปรับสภาพที่ดิน ไม่ว่าจะโดยการขุด ขนย้ายดิน/วัตถุใดๆ ออกจากที่ดิน นำดินหรือวัสดุใดๆ
    เข้ามาไว้ในที่ดิน ทำการก่อสร้าง ต่อเติม ดัดแปลง เคลื่อนย้าย รื้อถอนสิ่งปลูกสร้างใดๆ
    รวมทั้งขุดเจาะหาน้ำบาดาล และทำการใดๆ ในที่ดินได้ทุกประการ
    โดยผู้เช่าไม่ต้องขออนุญาตทำการใดๆ ในที่ดินและไม่จำต้องเสียเงินและค่าตอบแทนใดๆ
    ต่อผู้ให้เช่า

-   เนื่องจากโฉนดของที่ดินเหล่านี้ มีข้อผูกพันว่าไม่สามารถจะทำการโอนให้ผู้อื่นได้เป็นระยะเวลา
    10 ปี จนกระทั่งปี 2555 บริษัทฯ จึงไม่สามารถซื้อที่ดินเหล่านี้ได้ในทันที อย่างไรก็ดี
    เมื่อถึงกำหนดเวลาที่ผู้ให้เช่าสามารถโอนกรรมสิทธิ์ให้ผู้เช่าได้
    หรือเมื่อครบระยะเวลาการเช่า 30 ปี แล้วแต่เวลาใดจะถึงก่อน
    ผู้ให้เช่าตกลงที่จะจดทะเบียนโอนกรรมสิทธิ์ที่ดินให้แก่ผู้เช่า
    แล้วถือว่าเป็นการเลิกสัญญานี้โดยพลัน โดยถือว่าผู้เช่าได้ชำระราคาที่ดินแล้วตามสัญญาเช่าที่ดิน
    และผู้ให้เช่าไม่สามารถเรียกค่าตอบแทน ใด ๆ เพิ่มเติมอีก

สรุปสาระสำคัญในการซื้อสำนักงานใหญ่

บริษัทฯ ได้ซื้อพื้นที่สำนักงานจาก ธนาคารไทยธนาคาร จำกัด (มหาชน) ตั้งแต่ปี 2548 ซึ่งตั้งอยู่ชั้น
20 อาคารเสริมมิตรทาวเวอร์ ในราคา 25.94 ล้านบาท เพื่อใช้เป็นสำนักงานใหญ่ของบริษัทฯ
กับบริษัทย่อย โดยมีค่าใช้จ่ายส่วนกลางที่ต้องจ่ายให้ฝ่ายอาคารทุกเดือน ประมาณเดือนละ 85,000
บาท

สรุปสาระสำคัญในสัญญาเช่าสำนักงานจังหวัดสระแก้ว

บริษัทฯ ได้มีการเช่าอาคารจาก นายแสงประทีป เทียนทอง ตั้งอยู่เลขที่ 159 หมู่ 5 ตำบลห้วยโจด
อำเภอวัฒนานคร จังหวัดสระแก้ว เพื่อใช้เป็นสำนักงานของผู้เช่า
โดยมีการทำสัญญาเช่าและต่อสัญญาเช่าเป็นรายปี มีอัตราค่าเช่า เดือนละ 72,600 บาท
และมีพื้นที่อาคารประมาณ 500 ตารางเมตร และที่ดินเปล่าอีก 7 ไร่
ใช้สำหรับเป็นสำนักงานจัดการด้านขนส่ง เก็บเอกสาร ห้องปฏิบัติการทดลองและที่จอดรถ

6.2 สินทรัพย์หลักของบริษัทย่อย

ส่วนใหญ่ประกอบด้วย อุปกรณ์สำนักงานที่จำเป็น และตั้งอยู่ที่สำนักงานใหญ่ ของบริษัทฯ

6.3 นโยบายการลงทุน

ตามงบการเงินรวม และงบการเงินเฉพาะบริษัท ณ วันที่ 31 ธันวาคม 2551
มีเงินลงทุนในบริษัทที่เกี่ยวข้องกัน ดังนี้

บริษัท เจ ที เอส อลูมิเนียม แอนด์ เมทเทิล จำกัด

  ในระหว่างปี 2551 บริษัทย่อยเรียกชำระค่าหุ้นเพิ่มอีก หุ้นละ 2.50 บาท จากจำนวนหุ้น 20
  ล้านหุ้น คิดเป็นจำนวน 50 ล้านบาท รวมเป็นทุนจดทะเบียนที่เรียกชำระแล้วทั้งสิ้น 150 ล้านบาท
  หรือคิดเป็นร้อยละ 100 ของทุนจดทะเบียน

บริษัท เบกีมานน์ เมอร์คิวรี เทค (บีเอ็มที-เอเชีย) จำกัด

  เมื่อวันที่ 1 กุมภาพันธ์ 2551 บริษัทฯ ได้ซื้อเงินลงทุนในบริษัท เบกีเมนน์โฮลดิ้ง บีวี
  เนเธอร์แลนด์ จำกัด ตามมติที่ประชุมกรรมการบริษัทฯ ครั้งที่ 10/2550 ลงวันที่ 30 สิงหาคม
  2550 ในสัดส่วนร้อยละ 80.00 ของทุนจดทะเบียนที่เรียกชำระแล้ว คิดเป็นจำนวนเงิน 68.09
  ล้านบาท เพื่อการลงทุนในโครงการร่วมทุนสกัดสารปรอทเพื่อนำกลับมาใช้ใหม่
  ซึ่งตามสัญญาร่วมทุน บริษัทฯ ต้องจ่ายชำระค่าหุ้นทั้งหมด 1.50 ล้านยูโร โดยชำระค่าหุ้นดังนี้

-   งวดที่ 1 ชำระจำนวน 0.8 ล้านยูโร ซึ่งปัจจุบันบริษัทฯ ได้ชำระแล้วทั้งจำนวนได้รับใบหุ้นแล้ว

-   งวดที่ 2 ชำระจำนวน 0.20 ล้านยูโร หลังจากติดตั้งอุปกรณ์ทางเทคนิคเพื่อให้บริการเสร็จสิ้น

-   งวดที่ 3 ชำระจำนวน 0.50 ล้านยูโร โดยจะแบ่งจ่ายจ่าย อีก 3 งวด ดังนี้

    1.  ชำระจำนวน 0.15 ล้านยูโร หลังจากครบ 1 ปี การชำระเงินงวดที่ 2

    2.  ชำระจำนวน 0.15 ล้านยูโร หลังจากครบ 2 ปี การชำระเงินงวดที่ 2

    3.  ชำระจำนวน 0.20 ล้านยูโร หลังจากครบ 3 ปี การชำระเงินงวดที่ 2

  บริษัทฯ ได้รับรู้จำนวนเงินที่ต้องจ่ายชำระในงวดที่ 2 และ 3 ในงบการเงินแล้วด้วยมูลค่าปัจจุบัน
  ณ วันที่มีการซื้อเงินลงทุน โดยใช้อัตราอ้างอิงดอกเบี้ย MLR (7.125%)
  เป็นอัตราคิดลดและมูลค่าดังกล่าวบันทึกบัญชีมูลค่าดังกล่าวเป็นเจ้าหนี้ค่าหุ้นจำนวนเงิน 30.03
  ล้านบาท

  จากสภาพเศรษฐกิจที่ตกต่ำในปัจจุบัน บริษัทฯ จึงได้ชะลอการก่อสร้างโรงงานบำบัดกากปรอทของ
  บีเอ็มที-เอเชีย ออกไปก่อน อีกทั้งได้พยายามติดต่อขายหุ้นทั้งหมดของ บีเอ็มที-เอเชีย
  ให้แก่บุคคลอื่นที่สนใจในธุรกิจดังกล่าว โดยอยู่ระหว่างการเจรจา

บริษัท สุวรรณภูมิ เอ็นไวรอนเม้นท์ แคร์ จำกัด

  เมื่อวันที่ 30 มิถุนายน 2551 บริษัทฯ ได้ยกเลิกการลงทุนในบริษัท สุวรรณภูมิ เอ็นไวรอนเม้นท์
  แคร์ จำกัด ตามมติที่ประชุมกรรมการบริษัทฯ ครั้งที่ 3/2551 ลงวันที่ 14 พฤษภาคม 2551
  อนุมัติให้ขายเงินลงทุนทั้งจำนวนในมูลค่า 15.00 ล้านบาทให้กับบุคคลอื่น

6.4 การควบคุมดูแลบริษัทย่อย

เนื่องจากบริษัทฯ ถือหุ้นในบริษัทย่อย 4 บริษัท โดยถือหุ้นใน บจ.เวสท์ เอ็กซ์เชนจ์ จำกัด ร้อยละ
99.9, บริษัท เจ ที เอส อลูมิเนียม แอนด์ เมทเทิล จำกัด ร้อยละ 99.9 , บริษัท โปรซีมิเลีย
อีดับเบิลยูอาร์ จำกัด ร้อยละ 99.9 และถือหุ้นในบริษัท เบกีมานน์ เมอร์คิวรี เทค
(บีเอ็มที-เอเชีย) จำกัด ร้อยละ 80 ดังนั้น บริษัทฯ
จึงสามารถจัดแนวทางการดำเนินงานของบริษัทย่อย
ให้เป็นไปตามแนวทางการดำเนินงานของบริษัทฯ ได้